Συμμετοχή της Ελλάδας στους Θερινούς Ολυμπιακούς Αγώνες 1896

Η Ελλάδα συμμετείχε στους Θερινούς Ολυμπιακούς Αγώνες του 1896 και κέρδισε συνολικά 10 χρυσά, 17 ασημένια και 19 χάλκινα μετάλλια. Οι συμμετέχοντες ήταν 169, όλοι άνδρες. Συμμετείχαν και στα 9 αθλήματα που υπήρχαν τότε. Οι αθλητές της Ελλάδας αποτελούσαν τα 4/6 (περίπου) όλων των αθλητών που συμμετείχαν.

Νικητές 

| width=22% align=left valign=top |

Συμμετοχές από αθλήματα

Αντισφαίριση 

Η Ελλάδα κέρδισε ένα χάλκινο και ένα ασημένιο στο απλό και ένα ασημένιο στο διπλό. Σημείωση ότι ο Κάσδαγλης και ο Πετροκόκκινος διαγωνίστηκαν ως Μικτή ομάδα και κέρδισαν ένα ασημένιο.

Άρση βαρών 

Στο αγώνισμα του ενός χεριού, ο Νικολόπουλος κέρδισε ένα χάλκινο μετάλλιο, ενώ στο αγώνισμα των δύο χεριών ο Βερσής κέρδισε ένα χάλκινο μετάλλιο αντίστοιχα.

Γυμναστική 

Τα ονόματα των μελών που συμμετείχαν στο άθλημα αυτό είναι, σχεδόν, άγνωστα. Η Ελλάδα κέρδισε 2 χρυσά 2 ασημένια και 2 χάλκινα.

Κολύμβηση 

Στην κολύμβηση οι Έλληνες αθλητές κέρδισαν 1 χρυσό, 3 ασημένια και 3 χάλκινα. Ειδικά στο αγώνισμα των 100 μέτρων ναυτών, η Ελλάδα πήρε και τα 3 μετάλλια, αφού ήταν η μόνη χώρα που συμμετείχε σε αυτό το αγώνισμα.

Ξιφασκία 

9 αθλητές συμμετείχαν στην ξιφασκία και κερδήθηκαν 2 χρυσά, 1 ασημένιο και 1 χάλκινο μετάλλιο.

Πάλη 

2 αθλητές συμμετείχαν στην πάλη. Συνολικά κερδήθηκαν 2 μετάλλια: 1 χρυσό και 1 ασημένιο.

Ποδηλασία 

Στην ποδηλασία συνολικά κερδήθηκαν 1 χρυσό και 3 ασημένια μετάλλια από Έλληνες αθλητές.

Σκοποβολή 

Στη σκοποβολή συμμετείχαν 50 Έλληνες αθλητές. Συνολικά κερδήθηκαν 3 χρυσά, 3 αργυρά και 3 χάλκινα.

Στίβος 

Στον στίβο συμμετείχαν 29 Έλληνες αθλητές. Οι αθλητές αυτοί κέρδισαν 1 χρυσό, 3 ασημένια και 6 χάλκινα μετάλλια.

Πηγές 
 Επίσημο Χρονικό των Αγώνων (Τόμος Β'): 

Ελλάδα
1896